[{"text_idx": "#000005", "text": "Mae Awel y Dyffryn, Dinbych, ein datblygiad diweddaraf, yn cynnig cartrefi o ansawdd uchel mewn cymuned gyfeillgar a chlos ar gyfer pobl hyn sydd eisiau dal i fwynhau byw\u2019n annibynnol."}, {"text_idx": "#000006", "text": "Mae Awel y Dyffryn yn gynllun \u00a312m sy\u2019n cynnig holl fanteision bywyd modern mewn amgylchedd cyfforddus a diogel."}, {"text_idx": "#000007", "text": "Gallwch barhau i fyw\u2019n annibynnol yn un o\u2019n 66 o fflatiau hunangynhwysol (self contained), gan wybod fod gofal a chefnogaeth wrth law 24 awr y dydd, os ydych ei angen. Rhoddir blaenoriaeth i drigolion Sir Ddinbych wrth osod y fflatiau."}, {"text_idx": "#000008", "text": "Mae yno 42 o fflatiau dwy lofft a 24 o fflatiau un llofft, gyda gofal a chefnogaeth hyblyg y gellir ei deilwra o amgylch eich anghenion penodol fel y gallwch barhau i fyw\u2019n annibynnol. Bydd ein staff bob amser yn ymateb yn ddoeth a sensitif wrth i\u2019ch anghenion newid."}, {"text_idx": "#000009", "text": "Dyma fideo bach yn rhoi taith rithiol i chi o amgylch Awel y Dyffryn"}, {"text_idx": "#000011", "text": "Cefnogir preswylwyr a\u2019u hannog i fyw bywyd llawn ac egni\u0308ol, gan ddatblygu eu diddordebau a chynnal eu hiechyd a\u2019u lles. Mae staff Grwp Cynefin yn darparu cefnogaeth materion tai i bob tenant ac mae ti\u0302m gofal ymroddedig a phrofiadol ar y safle 24 awr y dydd. Bydd cynlluniau cefnogaeth a gofal personol hyblyg ar gael, pe bai angen, wedi eu datblygu gyda chi i weddu eich anghenion presennol ac i\u2019r dyfodol."}, {"text_idx": "#000013", "text": "Gyda\u2019ch drws ffrynt eich hun, eich fflat yw eich cartref lle gallwch barhau i goginio, derbyn ymwelwyr a mwynhau byw\u2019n annibynnol. O fewn pob fflat mae cegin, ystafell fyw, ystafell ymolchi ac ystafell wely. Mae\u2019r cynllun wedi ei ddylunio i\u2019ch galluogi i fyw yn eich cartref eich hun cyn hired a\u0302 phosib ac i wneud byw\u2019n annibynnol yn haws."}, {"text_idx": "#000015", "text": "Trwy rentu fflat un neu ddwy lofft yn Awel y Dyffryn bydd gennych yr hawl i ddefnyddio lolfeydd cymunedol ar gyfer sgwrsio a chymdeithasu a\u0302 phreswylwyr eraill. Gallwch hefyd fwynhau gweithgareddau wedi eu trefnu fel gwaith celf a chrefft, boreau coffi, dosbarthiadau ymarfer corff, cwisiau, canu corawl, garddio a sesiynau pontio\u2019r cenedlaethau gyda phlant a phobl ifanc lleol."}, {"text_idx": "#000016", "text": "Bwriad adnoddau Awel y Dyffryn yw hybu iechyd a lles fel rhan o\u2019r gymuned ehangach, atal unigrwydd a gwella iechyd meddwl."}, {"text_idx": "#000017", "text": "Oes prydau bwyd yn cael eu darparu?"}, {"text_idx": "#000018", "text": "Gweinir pryd canol dydd yn y bwyty cymunedol yn ddyddiol, gan roi\u2019r cyfle i drigolion dderbyn pryd iach a blasus wrth sgwrsio dros ginio."}, {"text_idx": "#000019", "text": "Os ydych chi neu aelod o\u2019ch teulu eisiau sgwrs neu wybodaeth bellach am rentu fflat yn Awel y Dyffryn, yna cysylltwch a\u0302 ni."}]